Diari Oficial de la Generalitat Valenciana


Sumari del DOGV 8360, del 13-08-2018 (2018/7548)

RESOLUCIÓ de 19 de juliol de 2018, del director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, sobre l'adjudicació i la denegació d'assentaments apícoles gratuïts en forests propietat de la Generalitat de la província de Castelló a partir de l'1 de setembre de 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8360

Data del DOGV
:   13-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7548


Data del document
:   19-07-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * apicultura

RESOLUCIÓ de 19 de juliol de 2018, del director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, sobre l'adjudicació i la denegació d'assentaments apícoles gratuïts en forests propietat de la Generalitat de la província de Castelló a partir de l'1 de setembre de 2018. [2018/7548]  
A la vista de les sol·licituds presentades a l'empara de l'article 4 del Decret 71/2011 del Consell, amb motiu de l'oferta d'assentaments apícoles gratuïts disponibles a partir d'1 de setembre de 2018 en forests de la Generalitat Valenciana, i sobre la base dels antecedents de fet i fonaments de dret següents:  
  
Antecedents de fet  
Primer. Amb data 15 de febrer de 2018, en el DOGV núm. 8235, es va publicar la Resolució de 23 de gener de 2018, del director general de Medi Natural i d'Avaluació Ambiental, per la qual es fa pública la relació d'assentaments en forests propietat de la Generalitat en els quals s'estableix la gratuïtat dels aprofitaments apícoles disponibles a partir del dia 1 de setembre de 2018. En aquesta s'ofereixen per a Castelló, trenta-dos (32) assentaments situats en dènou (19) forests de la província.  
Segon. Dins dels 20 dies hàbils de termini per a formular sol·licitud es van presentar un total de 33 instàncies, set de les quals sol·liciten dos assentaments i quatre sol·liciten 3 assentaments. No se sol·liciten sis dels assentaments oferits.  
Tercer. Amb data 18 de juliol de 2018 pel tècnic de la secció forestal s'emet l'informe amb les valoracions de conformitat amb l'article 8 del Decret 71/2011 i proposta d'adjudicació dels assentaments seguint els criteris de concedir al sol·licitant quan aquest siga únic per a un assentament; concedir al sol·licitant més puntuat en els casos de més d'una sol·licitud per assentament sempre que, aquest no haja cobert el contingent per nombre de ruscos censats en un altre assentament en aquest cas es concediria al següent més puntuat; i finalment concedir assentament a tots els sol·licitants que complisquen els requisits encara que no tinguen més punts que altres peticionaris per al mateix assentament sempre que aquests últims tinguen altres assentaments concedits.  
  
Fonaments de dret  
Primer. La Resolució de 23 de gener de 2018, del director general de Medi Natural i d'Avaluació Ambiental per la qual es fa pública la relació d'assentaments en forests propietat de la Generalitat Valenciana en les quals s'estableix la gratuïtat dels aprofitaments apícoles disponibles a partir del dia 1 de setembre de 2018, estableix en l'annex I la relació de forests i el nombre màxim d'assentaments per forest per a la província de Castelló.  
Segon. El Decret 71/2011, pel qual s'estableix la gratuïtat dels aprofitaments apícoles en forests de propietat de la Generalitat estableix en l'article 8 els criteris de valoració de les sol·licituds i en l'article 4 el procediment de concessió dels assentaments apícoles i la resolució correspon al director territorial corresponent.  
  
A la vista dels antecedents i fonaments de dret, fent ús de la competència que tinc atribuïda segons el que es preveu en l'article 4.5 del Decret 71/2011, resolc:  
Concedir els assentaments apícoles gratuïts en les forests de la Generalitat Valenciana de la província de Castelló als adjudicataris mencionats en l'annex I i deixar vacants els indicats en l'annex II. Publicar així mateix la relació de sol·licituds d'assentaments no adjudicats en l'annex III.  
El període d'ocupació serà a partir de l'1 de setembre de 2018 fins al 31 d'agost de 2021. Amb anterioritat a la col·locació dels ruscos s'haurà d'acreditar la subscripció i el pagament de l'assegurança de responsabilitat civil segons l'article 5.3. del Decret 71/2011.  
Excepte causes de força major degudament justificades, els adjudicataris hauran d'ocupar els assentaments el mes de novembre d'enguany, transcorregut aquest sense que la instal·lació s'haja dut a terme, l'assentament quedarà lliure i es podrà adjudicar a un altre interessat, seguint els criteris de valoració establits segons el Decret 71/2011.  
  
S'haurà de complir el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants i les recomanacions de seguretat en prevenció d'incendis forestals en la forest i a menys de 500 metres del terreny forestal en les pràctiques d'apicultura elaborat per la Generalitat Valenciana.  
  
L'assentament dels ruscos estarà condicionat pels treballs que s'executen en aquestes forests. Els adjudicataris hauran d'assumir les instruccions de la Secció Forestal de la Conselleria Agricultura, Medi Ambient, Canvi Climàtic i Desenvolupament Rural de Castelló.  
  
En allò no previst en aquesta autorització, s'estarà al que disposa:  
- Llei 3/1993, forestal de la Comunitat Valenciana.  
- Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat Valenciana.  
- Decret 12/1987, de 2 de febrer, en allò que no s'oposen al que s'estableix en el Decret 209/2002, de 22 de febrer, pel qual s'estableixen normes d'ordenació de les explotacions apícoles.  
- Quantes disposicions regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
Contra aquesta resolució, que no posa fi a la via administrativa, es podrà interposar recurs d'alçada davant el director general de Medi Natural i Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la recepció d'aquesta notificació, d'acord amb el que disposen els articles 121 i 122 de la Llei 39/2015, d'octubre, del procediment administratiu comú de les administracions públiques.  
  
  
Castelló de la Plana, 19 de juliol de 2018.- El director territorial: Antoni Lluis García Sanz.